ગુરુ શિષ્ય સંબંધ એ અજોડ સંબંધ છે. અર્થાત્ કોઈ અન્ય સંબંધ એની તુલના ના કરી શકે. આમ તો માતા-સંતાનના સંબંધને શ્રેષ્ઠ સંબંધ માનવામાં આવે છે, કારણ કે તેમાં નિ:સ્વાર્થ પ્રેમ છે. છતાં માતા-સંતાનનો સંબંધ પણ ગુરુ-શિષ્યના સંંબંધની તુલના ન કરી શકે, કારણ કે ગુરુને કોઈ પ્રકારનો સ્વાર્થ નથી. ગુરુ શાસ્ત્રમાં પારંગત છે, નિષ્પાપ છે. કામનાના પ્રભાવથી રહિત છે, નિષ્કામ છે, અહેતુકી દયાના સાગર છે.